open-index/open-wikipedia-markdown huggingface dataset:
Ain't It Funny

"**Ain't It Funny**" (בעברית: "**זה לא מצחיק?**") הוא שיר של הזמרת והשחקנית האמריקאית ג'ניפר לופז. הוא נכתב על ידי לופז וקורי רוני בהשראת הסרט "מארגנת החתונות" בו לופז השתתפה בעצמה.

השיר היה צריך להיכלל בפסקול של הסרט, אך לבסוף הוחלט כי הוא יכלל באלבומה השני, וב-20 ביוני 2001, הוא יצא כסינגל השלישי מתוכו.

השיר זכה להצלחה בעולם כאשר הגיע ל-20 העליונים במדינות אירופה כמו אוסטריה, בלגיה, דנמרק, צרפת והונגריה ובריטניה אך לא הצליח להיכנס למצעד הבילבורד הוט 100. גרסת הרמיקס שיצאה לו שנה לאחר מכן, "(Ain't It Funny (Murder Remix", זכתה להצלחה בארצות הברית ובמהרה כבשה את צמרת מצעד הבילבורד הוט 100, והפכה לגרסת הרמיקס הראשונה בהיסטוריה שעשתה זאת.

## רקע וכתיבה
בעת צפייה בסרט "מארגנת החתונות" לופז ורוני העבירו סיעור מוחות לגבי השיר שייצג את הפסקול של הסרט. כאשר השניים צפו בסצנה בה לופז יושבת במושב האחורי של המכונית ושומעת את התכנונים לחתונה של הדמויות הראשיות בסרט, הסצנה גרמה לרוני לחשוב על המשפט: "זה פשוט לא מצחיק כמה רגשות אתה לא יכול להכחיש אף על פי שאתה מנסה". ולאחר מכן עלה להם גם הרעיון למילים וללחן. אחרי שהוא הגה את הרעיון לשיר הוא חזר לביתו והחל ליצור את השיר. לאחר מכן הוא עבד עם לופז במשך שעה בשביל להשלים את הכנת השיר. טומי מוטולה אשר היה המנכ"ל של חברת התקליטים של לופז התלהב מאוד מהשיר ותרם ללחן שלו בעצמו. בהתחלה השיר היה אמור לשמש כחלק מהסרט אז בגלל ההשפעות הלטיניות הכבדות שלו הוחלט שהשיר "Love Don't Cost a Thing" יהיה במקומו.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי הרב ריטס
קטגוריה:שירים מסרטי קולנוע
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אפיק רקורדס
פלזית תעשיות

**פלזית תעשיות** היא חברה תעשייתית המייצרת מוצרי תעשיית הפלסטיק, הנשלטת על ידי קיבוץ גזית ומוכרת בעיקר תחת שם המותג המקורי פוליגל. **פוליגל** הוא מפעל פלסטיק שפעל בעבר באופן עצמאי והיה בבעלות של הקיבוצים רמת השופט ומגידו וכאמור לאחר מכן עם מיזוג וחיבור משותף עם קיבוץ גזית. (מכאן השם פלזית-פוליגל). בשנת 2021, החברה המשותפת נמכרה לקונצרן הבינלאומי פלסקולייט וכך למעשה הפכה לפלסקולייט ישראל.

## היסטוריה
בשנת 1973 לאחר שהוחלט בקיבוץ להקים מפעל תעשייתי, מתוך כוונה להגדיל את מקורות הפרנסה של חברי הקיבוץ, רכש הקיבוץ מפעל כושל ומפסיד לייצור אריזות חד פעמיות מפלסטיק. שנתיים לאחר מכן הועבר המפעל לשטח הקיבוץ ועסק בייצור אריזות פלסטיק. באמצע שנות ה-80 הוחלט לייצר גם לוחות אקריליק המיועדים לייצוא.

בשנת 2008 מכר הקיבוץ 23% מחברת פלזית לקרן טנא.

החברה גדלה והתפתחה בעשור הראשון של המאה ה-21 באמצעות רכישת חברות בישראל ומחוץ לישראל. כיום מעסיקה החברה בישראל כ-750 עובדים ובבעלותה מפעלים בישראל, בצ'ילה, רוסיה, ארצות הברית, בולגריה וספרד.

החברה מחולקת לשתי חטיבות, לוחות ואריזות: קבוצת פלזית-פוליגל כוללת בתוכה את מפעל הלוחות "פלזית 2001", שבשנת 2010 התמזג עם חברת "פוליגל" מרמת השופט. החברה מייצרת לוחות אקריליים, פוליסטירן, פוליקרבונט. במוצרי החברה נעשה שימוש לחממות, שלטים מוארים ומבנים, ובבעלותה מפעלי ייצור ברוסיה ובצ'ילה. החטיבה כוללת את מפעל "פנכים שנרכש בשנת 2000 בבולגריה, ואת מפעל פלזית Iberica הפועל בספרד.

לפלזית תעשיות מספר חברות בנות והן:

* "אריזות מדף פלזית" העוסקת בייצור אריזות פלסטיק לתעשיית המזון. בשנת 2010 התמזגה עם חברת פולירז מקיבוץ מעוז חיים.

* MCP מקיבוץ המעפיל העוסקת בתחום פיתוח וייצור של אריזות מזון מתקדמות.

* ב-2007 רכשה פלזית מחצית מחברת מפל מקיבוץ מבוא חמה העוסקת בייצור של לוחות וגלילי פוליפרופילן לתעשיית הדפוס, הציוד המשרדי והחקלאות.

* בשנת 2017 רכשה פלזית אריזות מדף את מפעל בנדע פלסט מקצרין המייצר כלים חד פעמיים.

משרדי המטה והנהלת החברה ממוקמים בקיבוץ גזית.

## קישורים חיצוניים
* 
* אתר פלסקולייט העולמי
* אתר פלזית אריזות מדף (באנגלית)
* פלזית תעשיות, באתר דן אנד ברדסטריט
* איתן קליש, פלזית, עשורים ראשונים – ריאיון עם חיים שורר, באתר קיבוץ גזית, 25 באוקטובר 2017
* איתן קליש, פלזית בשני העשורים האחרונים, באתר קיבוץ גזית, 26 באוקטובר 2017

## הערות שוליים

קטגוריה:תעשייה פלסטית בישראל
קטגוריה:התעשייה הקיבוצית
קטגוריה:גזית (קיבוץ)
רמי בר-לב

**רמי בר-לב** (נולד ב-27 בינואר 1958, ו' בשבט ה'תשי"ח) הוא אלוף-משנה במילואים, שכיהן כראש מטה מחוז דן בפיקוד העורף.

פיקד על המרס"ל במלחמת חרבות ברזל

## ביוגרפיה
רמי בר-לב נולד למשפחת מורד בנתניה. שם המשפחה עוברת בשנת 1966 לבר-לב.

התגייס בשנת 1976 כלוחם וקצין בסיירת שקד. בשנת 1983 השתחרר מצה"ל בדרגת סרן ואת רוב מסלולו הצבאי עד דרגת אלוף-משנה ביצע במערך המילואים בתפקידי פיקוד במערך החי"ר והצנחנים. בשנת 1983 מונה למפקד צוות בבה"ד 1. בשנת 1984 הועבר לחטיבה הירושלמית, ומשנה זו עד לשנת 2005 עבר את כל שורת תפקידי הפיקוד כקצין מבצעים, מפקד פלוגה, סגן מפקד הגדוד, מפקד הגדוד, ולאחר כחמש שנים בתפקיד מפקד הגדוד מונה לסגן מפקד חטיבת הבקעה. החל מ-2005 הועבר לפיקוד העורף לתפקיד מפקד נפה, והחל מ-2011 משרת כראש מטה מחוז דן בפיקוד העורף. ניהל בגל הקורונה הראשון את משבר בתי האבות בפיקוד העורף ותרם רבות להקמת פרויקט מגן אבות ואימהות .

במסגרת שירותו הצבאי עבר קורסים והכשרות צבאיים (מ"פים, מג"דים, מפקדי נפות). הוא מדריך בכיר ומפקד צוות קציני קישור לרשויות המקומיות בבית הספר לחילוץ והצלה של פיקוד העורף.

במהלך תקופת מגפת הקורונה בישראל, הקים את המרס"ל - "המרכז סיוע לאזרח" בפיקוד העורף. הוא פיקד על המרס"ל גם במלחמת חרבות ברזל.

### בחיים האזרחיים
עם שחרורו מצה"ל ניהל בשנים 1983–1985 את יחידת הביטחון במעברי הגבול ישראל-מצרים: רפיח, ניצנה וטאבה.

בשנים 1985–1991 הוביל בני נוער רבים להישגים חינוכיים וחברתיים כמחנך בפנימיות כפר-סילבר, כפר-הירוק היה חלוץ בחינוך לגיל הרך כשהקים יחד עם רעייתו את ״הבית הקטן״ מוסד חינוכי לגיל הרך ברמת השרון.

בר-לב הוא המייסד (יחד עם הנרי ברדה ואילן ברדה) בשנת 1991 של רשת המזון המהיר "הנריס הקרפ הצרפתי", והוא הבעלים והמנכ"ל של הרשת. הרשת פרוסה בכ-20 סניפים ברחבי הארץ. הסניף של ה'נריס במתחם שרונה בתל אביב, נקנס ב-3,500 שקל מכיוון שהפר חוזה בו התחייב לפתוח את הסניף בכל ימות השבוע, בהתאם למדיניות מתחם שרונה. לאחר לחץ של הציבור הדתי בעלי המתחם נסוגו מכוונתם לקנוס את הסניף והוא נותר סגור בשבתות.

בשנת 2014 נבחר ליו"ר עמותת העורף, שמטרתה לשקוד על טיפוח מורשת פיקוד העורף, להנציח את זכרם של חללי חיל העורף, ולתמוך במשפחות החללים.

בחודש יוני 2018 הכריז כי הוא מתמודד לראשות העיר רמת השרון בבחירות המוניציפליות שייערכו באוקטובר 2018, אך לא עלה לסיבוב השני ומשמש מאז כחבר מועצה.

בנובמבר 2020 החל במיזם אינטרנטי בעמוד הפייסבוק שלו, שמטרתו העלאת מודעות כנגד הטרדות מיניות ואלימות כנגד נשים.

הוא מאמן רשויות וקציני קישור לרשויות בהיערכות לחירום. יו"ר העמותה לטיפוח מורשת חיל העורף לדורותיו.

בר-לב הוא בוגר מכללת ספיר בלימודי מינהל חינוכי.

נשוי לנורית, בעבר מנהלת בית ספר ברמת השרון וכיום מנהלת מחלקת החינוך בכוכב יאיר צור יגאל. לזוג שלושה ילדים ונכדים.

## קישורים חיצוניים

* 

* 
* 
* 
* שרון יונתן, רמי בר-לב מתמודד לראשות העירייה, באתר "לוקאל", 5 ביולי 2018

## הערות שוליים

קטגוריה:אלופי-משנה בצה"ל
קטגוריה:אנשי עסקים ישראלים
קטגוריה:לוחמי סיירת שקד
קטגוריה:חיילי פיקוד העורף
קטגוריה:מתמודדים בבחירות לרשויות המקומיות בישראל
קטגוריה:חברי מועצת רמת השרון
קטגוריה:בוגרי המכללה האקדמית ספיר
קטגוריה:רמת השרון: אנשי צבא
קטגוריה:ישראלים שנולדו ב-1958
רדיבוי קוראץ'

**רַדיבוֹי קוֹראץ**' (בסרבית: **Радивој Кораћ**; 5 בנובמבר 1938 – 2 ביוני 1969) היה כדורסלן יוגוסלבי ששיחק באירופה בין השנים 1954–1969, בעמדת הפאוור פורוורד. בשנת 1969 נהרג קוראץ' בתאונת דרכים על יד סרייבו שבבוסניה, בגיל 30.

קוראץ' מחזיק בשיא הנקודות למשחק אחד ביורוליג (שבאותה תקופה היה קרוי גביע אירופה לאלופות בכדורסל), אותו קבע בעונת 1964/1965 כאשר קלע 99 נקודות במשחק של קבוצתו אוקק בלגרד מול אלוויק.

## קריירת מועדונים
קוראץ' נולד בעיר סומבור שבסרביה, עת הייתה חלק מממלכת יוגוסלביה. בגיל 16 החל לשחק עבור קבוצת אוקק בלגרד, ובמהרה הפך לשחקן מפתח בקבוצה וזכה לכינוי **זוּקוֹ** (Žućko) אשר ליווה אותו לאורך הקריירה. בתקופתו בבלגרד זכה עם קבוצתו ארבע פעמים באליפות ליגת העל היוגוסלבית, והוביל את כל קלעי הליגה בשבע עונות שונות, עם ממוצע כולל של 32.7 נקודות למשחק. כמו כן הוביל את קבוצתו שלוש פעמים לשלב חצי גמר גביע אירופה לאלופות, שהייתה ליגת הכדורסל הבכירה למועדוני כדורסל באירופה.

בשלב שמינית גמר גביע אירופה 1964/1965 קלע קוראץ' 71 נקודות במשחק הראשון בסדרה (מתוך שניים) מול קבוצת אלוויק, ובמשחק השני קבע את שיא הליגה עם 99 נקודות מתוך ה-155 שקלעה קבוצתו.

בעונת 1967/1968 עבר לשחק בקבוצת סטנדרד לייז', אותה הוביל לזכייתה הראשונה באליפות ליגת העל הבלגית. בעונה העוקבת שיחק בפטררקה פדובה מהליגה האיטלקית, והוביל את כל קלעי הליגה עם 581 נקודות.

## נבחרת יוגוסלביה
קוראץ' החל לשחק עבור נבחרת יוגוסלביה בכדורסל באליפות אירופה 1959, ובתשע השנים הבאות זכה עם נבחרתו במדליית כסף באולימפיאדת מקסיקו סיטי (1968), שתי מדליות כסף באליפויות העולם (1963 ו-1967) ושתי מדליות כסף (1961 ו-1965) ומדליית ארד (1963) באליפויות אירופה.

באולימפיאדת רומא (1960) הוביל קוראץ' את כל הקלעים בטורניר עם 23.6 נקודות בממוצע למשחק, אך נבחרתו סיימה במקום השישי. כמו כן בטורנירי אליפות אירופה 1959, 1961 ו-1963 הוביל קוראץ' את טבלת הקלעים (עם ממוצעים של 27.6, 24.0 ו-26.4 נקודות למשחק, בהתאמה), ובאליפות אירופה 1961 אף נבחר ל-MVP של הטורניר.

## מורשתו
בשנת 1971 נקרא על שמו גביע קוראץ', אשר היה טורניר הכדורסל השלישי בחשיבותו באירופה. בשנת 2002, לאחר שהתפרק טורניר גביע קוראץ', שינתה פדרציית הכדורסל של סרביה את שם גביע הליגה הסרבית ל"גביע רדיבוי קוראץ'".

בשנת 1991 נכלל ברשימת 50 השחקנים הגדולים בתולדות פיב"א, בשנת 2007 הוצג כחבר בהיכל התהילה של פיב"א ובשנת 2008 נבחר לאחד מ-50 התורמים הגדולים ליורוליג.

ב-2022 נבחר להיכל התהילה של הכדורסל.

## קישורים חיצוניים

* 

## הערות שוליים

קטגוריה:כדורסלנים יוגוסלבים
קטגוריה:כדורסלנים סרבים
קטגוריה:כדורסלני אוקק בלגרד
קטגוריה:כדורסלני נבחרת סרביה
קטגוריה:חברי היכל התהילה של פיב"א
קטגוריה:הרוגי תאונות דרכים
קטגוריה:היכל התהילה של הכדורסל: כדורסלנים
קטגוריה:כדורסלנים באולימפיאדת טוקיו (1964)
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים באולימפיאדת רומא (1960)
קטגוריה:ילידי 1938
קטגוריה:נפטרים ב-1969
יוסף ורצמן

**יוסף ורצמן** שימש קצין במשטרת ישראל בדרגת תת-ניצב. היה קצין חבלה ראשי של משטרת ישראל בשנות ה-70.

## ביוגרפיה
ורצמן היה קצין בצה"ל שהושאל באמצע שנות ה-70 למשטרת ישראל בדרגת סגן ניצב כדי לשמש כחבלן הראשי. במרץ 1977 הועלה לדרגת ניצב משנה ופיקד על 200 חבלנים של משטרת ישראל. ורצמן שם דגש על הדרכה של החבלנים בשיטות שונות לפירוק מטענים. ועדת בדיקה שמונתה בעקבות תלונות על תפקודו ותפקוד יחידת החבלנים מצאה שלא היה דופי בתפקודו ובתפקוד היחידה. בשנת 1979 עמד לדין משמעתי באשמה של הדלפה של מסמך סודי לעיתונאי. הוא הודה שהוא אישר לעיתונאי את קיום המברק, שכבר היה, לטענתו, בידי העיתונאי. הוא נדון לקנס ומאסר על תנאי. בדצמבר 1981 קיבל את עיטור השירות של משטרת ישראל. בהמשך מונה לראש מחלקת מבצעים ושיטור במטה הארצי ולאחר מכן היה סגן מפקד המשמר האזרחי. בשנת 1986 הועמד לדין משמעתי על רכישת טלוויזיה לעצמו בהנחה כאשר רכש טלוויזיות למשטרה. בתחילת 1989 הועמד לדין על תקיפה מינית של אחת מפקודותיו.

## הערות שוליים

קטגוריה:קציני משטרה יוצאי צה"ל
קטגוריה:שוטרים ישראלים שהורשעו בדין
קטגוריה:שוטרים שעוטרו בעיטור השירות
קטגוריה:מורשעים בדין משמעתי בישראל
קטגוריה:תתי-ניצבים במשטרת ישראל
קטגוריה:ישראלים שנולדו במאה ה-20
סרטן הלשון

260px|ממוזער
**סרטן הלשון** הוא סרטן שמאופיין בעיקר בהופעת פצע, דימום בלשון או שינוי במרקם וצבע הלשון. השכיחות לחלות בסרטן הלשון נמוכה יחסית לסוגי סרטן אחרים. הסיכויים לחלות בסרטן הלשון גבוהים לאנשים עם גידולים בצוואר ובראש.

## גורמים
הגורמים העיקריים לסרטן הלשון הם:
* **עישון** – הגורם העיקרי הוא עישון מוצרי טבק כנרגילה, מקטרת, סיגריות סיגרים ועוד. גם לעיסה של טבק יכולה להוות גורם לסיכון.
* **צריכת אלכוהול** – צריכת אלכוהול ברמה גבוהה מגדילה את הסיכון לחלות בסרטן הלשון, במיוחד בשילוב עם עישון.
* **וירוס הפפילומה האנושי** – הווירוס הוא גורם סיכון נוסף שעובר דרך אדם בריא במין אוראלי. מייקל דאגלס דיווח לפני מספר שנים על כך שלקה בסרטן הלוע והלשון בעקבות הידבקות בווירוס זה.

## תסמינים
ישנם תסמינים רבים למחלת הסרטן, התסמינים העיקריים הם:
* דימום שחוזר על עצמו באותו המקום בלשון.
* שינוי בדיבור או כאב בתנועותיו של הלשון.
* צריבה בלשון.
* קושי בבליעה.
* שינוי במרקם של הלשון.
* הופעה של בליטה או גוש שניתן למשש על הלשון.
* שינוי בצבע הלשון.
* פצע שלא ניתן לרפא בלשון.

## ניתוח וסיבוכים
ישנם מספר ניתוחים שניתן לבצע על מנת להסיר את הגידול. אם הגידול התפשט לאורך כל חלל הפה, הרופא יצטרך לכרות חלק מהלשון או את כל הלשון. לאחר מכן הרופא יחבר את הלשון שהופרדה מהגידול לרקמה חדשה.

## קישורים חיצוניים

## הערות שוליים

קטגוריה:סרטן
קטגוריה:לשון
יחסי אלבניה – ארצות הברית

[ממוזער|262x262 פיקסלים|[נשיא אלבניה בויאר נישני מקבל את פניו של מזכיר המדינה של ארצות הברית ג'ון קרי בנמל התעופה האם תרזה, 14 בפברואר 2016]]
**יחסי אלבניה–ארצות הברית** מתייחסים ליחסים הבילטרליים בין רפובליקת אלבניה לארצות הברית של אמריקה, שנכונו לראשונה באופן לא רשמי בשנת 1912, בעקבות עצמאותה של אלבניה מידי מהאימפריה העות'מאנית. היחסים נותקו ב-1939 בשל הכיבוש הגרמני והאיטלקי של אלבניה במלחמת העולם השנייה וחודשו ב-1991 לאחר נפילת הקומוניזם באירופה והתפרקות ברית המועצות.

## היסטוריה
בשנת 1922 כוננה ארצות הברית יחסים דיפלומטיים עם אלבניה לאחר שהאלבנים זכו בעצמאות מהאימפריה העות'מאנית ב-1912. ב-1939 נותקו היחסים הדיפלומטיים בין המדינות לאור כיבוש אלבניה בידי איטליה הפשיסטית (1939-1943), ולאחר מכן בידי גרמניה הנאצית (1943-44), זאת במהלך מלחמת העולם השנייה. לאחר המלחמה, הונהגה אלבניה במשך 40 שנה על ידי המנהיג הקומוניסטי אנוור הוג'ה, אשר בתחום מדיניות החוץ דגל בעקרון הבידוד.

בשנת 1991 ביקש הקבינט של אלבניה לקשור קשרים הדוקים יותר עם העולם המערבי כדי לשפר את כלכלתה והחלה לבצע רפורמות דמוקרטיות גדולות, תוך זניחת הקומוניזם. באותה שנה חודשו היחסים הדיפלומטיים בין ארצות הברית לאלבניה. לאחר ביצוע רפורמות דמוקרטיות, הפכה אלבניה למדינה ידידותית כלפי ארצות הברית, וזו חתמה ואשררה מספר הסכמים בילטרליים עמה. ב-1999 תמכה אלבניה במבצע כוח מאוחד של נאט"ו ביוגוסלביה, וכן במדיניותה החיובית של ארצות הברית בסוגיית קוסובו. ב-1 באפריל 2009 הצטרפה אלבניה לנאט"ו והיחסים בין שתי המדינות התחממו.

ב-22 באפריל 2016 נועד ראש ממשלת אלבניה אדי רמה עם נשיא ארצות הברית דאז ברק אובמה וסגנו, ג'ו ביידן, בבית הלבן.

## יחסים כלכליים
הסחר עם ארצות הברית מהווה חלק קטן בהיקף המסחר של אלבניה, והוא מתמקד בטווח צר של סחורות ושירותים. עיקרי היבוא מארצות הברית כולל מזון (בעיקר בשר), כלי רכב, מכונות וציוד אלקטרוני, ואילו היצוא העיקרי לארצות הברית כולל מינרלים, דלקים ושמנים, מוצרי חקלאות, הנעלה וטקסטיל.

## נציגויות דיפלומטיות
אלבניה מחזיקה בשגרירות בוושינגטון הבירה, בעוד ארצות הברית מתפעלת שגרירות בטירנה, בירת אלבניה. ברשות אלבניה ישנה גם קונסוליה בניו יורק לאור התפוצה האלבנית הרחבה בארצות הברית.

## קישורים חיצוניים

* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
הטבח בכנסיית סאת'רלנד ספרינגס

**הטבח בכנסיית סאת'רלנד ספרינגס** אירע ב-5 בנובמבר 2017 בכנסייה הבפטיסטית הראשונה בסאת'רלנד ספרינגס  שבטקסס, ונרצחו בו 26 אנשים בפיגוע ירי.

## הטבח
ב-5 בנובמבר 2017 בשעה 11:30 בבוקר נכנס דווין פטריק קלי- חייל משוחרר מחיל האוויר האמריקאי בן 26, תושב עיירה סמוכה, לכנסייה בסאת'רלנד ספרינגס, טקסס, פתח באש ורצח 26 איש. היורה נמלט מהזירה ונמצא מת אחרי מרדף שכוחות הביטחון ניהלו אחריו.

טבח זה הוא אירוע הירי הקטלני ביותר בכנסייה בתולדות ארצות הברית.

לפי ה-FBI סיבת הטבח היא מריבה שהייתה לרוצח עם חמותו וחמיו, שהיו חברים בקהילת הכנסייה הבפטיסטית אך לא נכחו בטקס שבו אירע הטבח.

## קישורים חיצוניים

* 
* 
* 

## הערות שוליים

קטגוריה:ארצות הברית: פיגועי ירי
קטגוריה:2017 בארצות הברית
כנסיית סאת'רלנד ספרינגס
קטגוריה:פיגועים במוסדות דת נוצריים
קטגוריה:ירי המוני בארצות הברית
באונטי (חטיף)

**באונטי** (באנגלית: **Bounty**) הוא חטיף שוקולד המיוצר על ידי חברת מרס ונמכר ברחבי העולם. החטיף הופיע לראשונה בשנת 1951 בממלכה המאוחדת ובקנדה, בהתחלה רק בציפוי שוקולד חלב.

חטיף הבאונטי הוא בעל מילוי קוקוס המצופה בשוקולד חלב (הנמכר באריזה כחולה) או בשוקולד מריר (הנמכר באריזה אדומה) ובדרך כלל נמכר כשני חטיפים באריזה אחת.

מאז 2006, גרסה  בטעם דובדבן של החטיף נמכרת באוסטרליה. טעם זה נמכר בהתחלה כמהדורה מוגבלת, אך מכירתו נמשכה עד שנת 2013. באירופה, מהדורה מוגבלת בטעם מנגו נמכרה בין השנים 2004 -2005 וברוסיה ואוקראינה ב-2010. מהדורה בטעם אננס נמכרה ברוסיה במהלך 2014.

למרות שהחטיף כבר לא משווק על ידי מרס בארצות הברית (חטיפים דומים של חברת הרשי עדיין נמכרים), ניתן למצוא אותו במחלקות הבינלאומיות (הכוללות בעיקר מוצרים מיובאים) של מרכולים רבים.

## צורה
בשנת 2013, מרס רשמה את צורתו של חטיף הבאונטי כסימן מסחרי באיחוד האירופי. חברת "לודוויג שוקולדה", חברת ממתקים גרמנית, ערערה על רישום זה. בשנת 2009, בית המשפט בערכאה ראשונה האירופי בלוקסמבורג אישר את הערעור, בקביעתו "המאפיינים הייחודיים לכאורה, כלומר הקצוות המעוגלים של החטיף ושלושת החצים או הקווים בצורת 'V' שעליו, לא יכולים להיחשב כמאפיינים היכולים להבדיל אותו בצורה מובהקת מצורות חטיפים נפוצות אחרות".

## קישורים חיצוניים

* 

## הערות שוליים

קטגוריה:חטיפי שוקולד
קטגוריה:מותגי מרס
קטגוריה:קוקוס
בית דיק

ממוזער|הבית
ממוזער|חזית הבית
**בית דיק** (Dück) הוא בניין במושבה הגרמנית בחיפה הממוקם בשדרות בן-גוריון 8 (בעבר שדרות הכרמל). שימש בעבר את משפחת דיק בתקופה העות'מאנית. כיום מוגדר כ"מבנה בשימור" ואתר מורשת בישראל. במקום פועל בית קפה.

## משפחת דיק
אברהם דיק (1848-1917), אב המשפחה הגיע לישראל מקווקז. החברה שבבעלותו נוסדה בחיפה בשנת 1878. החברה עסקה במכלול של תחומים ובעיקר בייבוא ציוד חקלאי והייתה לתקופתה מהגדולות בארץ.

לימים החברה עברה לבעלות המשפחה:
טימותיאוס לנגה (1869-1947) וגוטליב שומאכר (1857-1925).

טימותיאוס הוא בנה של אנה לנגה (1843-1930) אחותו של דיק.
גוטליב שומכר הוא בעלה של מריה לבית לנגה, אחותו של טימותיאוס.

## תיאור המבנה
המבנה נבנה בשלהי המאה ה-19 וכולל 4 קומות - מעל הקרקע 2 קומות מרכזיות (כ-170 מ"ר), עליית גג ומתחת לקרקע קומת מרתף (כ-100 מ"ר).

ממוזער|חלון הבית
בכניסה מדרגות בצורת קשתות וחלונות גדולים ששימשו בעבר לתצוגת ציוד חקלאי וסחורות.

בראש המבנה גמלון המאפיין את האדריכלות הטמפלרית.

ממוזער|הכתובת על הקיר: EBEN EZER 1893
כמו בבתים רבים אחרים במושבה, מעל דלת הכניסה חקוקה כתובת קיר: "EBEN EZRA 1893". ככה"נ משמעות הכתובת היא "אבן העזר" - ציטוט מתוך ספר שמואל א', פרק ז', פסוק י"ב: "וייקח שמואל אבן אחת וישם בין המצפה ובין השן ויקרא את שמה **אבן העזר** ויאמר עד הנה עזרנו ה'". כיום הביטוי מסמל את עזרת ה' (בדומה לביטוי "בעזרת השם").

מול הבית שכן בעבר מלון "כרמל" של משפחת קרפט.

## לקריאה נוספת
* **מגרמניה לארץ הקודש - התיישבות הטמפלרים בארץ-ישראל**, ירושלים, יד יצחק בן-צבי, 1996.
* אלכס כרמל, **התיישבות הגרמנים בארץ ישראל בשלהי התקופה העות'מאנית**. הוצאת האוניברסיטה העברית, 1973

## קישורים חיצוניים

## הערות שוליים

קטגוריה:טמפלרים: מבנים
קטגוריה:חיפה: היסטוריה
קטגוריה:חיפה: מבנים לשימור
דיק
קטגוריה:חיפה: מבנים
קטגוריה:שדרות בן-גוריון (חיפה)
יחסי הממלכה המאוחדת – קוריאה הצפונית

**יחסי הממלכה המאוחדת – קוריאה הצפונית** הם היחסים הדיפלומטיים בין **[[קוריאה הצפונית|הרפובליקה העממית של קוריאה]]** לבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]**. לקוריאה הצפונית ישנה שגרירות בלונדון, ולממלכה המאוחדת ישנה שגרירות בפיונגיאנג החל משנים 2001 ו-2003 בהתאמה כתוצאה מכינון יחסים דיפלומטיים בין שתי המדינות בשנת 2000.

החל מדצמבר 2015, שגריר הממלכה המאוחדת לקוריאה הצפונית הוא אלסטייר מורגן.

## היסטוריה
במהלך מלחמת קוריאה היו שתי המדינות יריבות, כאשר הממלכה המאוחדת פיקחה על כוחות חבר העמים הבריטי בקוריאה, המשרתים את האומות המאוחדות (האו"ם). מאוחר יותר, במהלך המלחמה הקרה הממלכה המאוחדת הייתה בעלת ברית חזקה של ארצות הברית, בעוד שקוריאה הצפונית הייתה בעלת ברית של ברית המועצות.

בעקבות ההתקדמות הראשונית ביחסים בין צפון קוריאה לדרום קוריאה, צפון קוריאה והממלכה המאוחדת החלו לקיים יחסים דיפלומטיים ב-12 בדצמבר 2000, תוך פתיחת שגרירויות בלונדון ופיונגיאנג. הממלכה המאוחדת מספקת הכשרה לשפה האנגלית ולזכויות אדם לעובדי מדינה בקוריאה הצפונית, וקוראת לממשלת קוריאה הצפונית לאפשר ביקור של חברי הוועדה המיוחדת של האו"ם לזכויות האדם. בנוסף, היא מפקחת על פרויקטים הומניטריים בצפון קוריאה.

גרסה ערוכה של הסרט הבריטי, "שחקי אותה כמו בקהאם" שודרה בטלוויזיה של צפון קוריאה ב-26 בדצמבר 2010, יום הקופסאות. השגריר הבריטי בדרום קוריאה, מרטין אודן, אמר כי זהו "הסרט המערבי הראשון ששודר אי פעם בטלוויזיה" בצפון קוריאה.

הממלכה המאוחדת הביעה ביקורת על תוכנית הגרעין של צפון קוריאה.

בתאריך 5 באפריל 2013, ממשלת קוריאה הצפונית מסרה הודעה רשמית לשגרירות הבריטית, כמו גם ליתר השגרירויות הזרות הפועלות במדינה, לפיה לא יהא באפשרותה להמשיך ולהבטיח את ביטחונם של עובדי השגרירות לאחר ה-10 באפריל 2013. הודעה זו, המהווה חריגה מהנורמות המקובלות ביחסים הדיפלומטיים בין מדינות העולם, הייתה אחד מצעדי התגובה של ממשלת קוריאה הצפונית להחלטה 2094 של העצרת הכללית של האו"ם, ולהתדרדרות היחסים שבין קוריאה הצפונית לארצות הברית.

באוגוסט 2016, סגן שגריר צפון קוריאה בממלכה המאוחדת, טאהי יאנג-הו, ערק לדרום קוריאה בסיוע פקידי SIS בריטים.

## ראו גם
* שגרירות הממלכה המאוחדת בפיונגיאנג
* שגרירות קוריאה הצפונית בלונדון

## קישורים חיצוניים

## הערות שוליים

*
Call of Duty: World War 2

**Call of Duty: World War 2** הוא משחק וידאו גוף ראשון מסוגת יריות שמיועד למחשב, ולקונסולות ה־Xbox One וה־Playstation 4. המשחק פותח על ידי Sledgehammer Games ושוחרר על ידי Activision. זהו המשחק ה־14 בסדרת המשחקים. המשחק שוחרר ב־3 בנובמבר 2017 ברחבי העולם.

## עלילה
עלילת המשחק עוסקת כולה במלחמת העולם השנייה בשנים 1944–1945. המשחק מספר את סיפורו של רונלד דניאל, חייל אמריקאי שהיה אחד מהאנשים שעברו את הפלישה לנורמנדי. בשלב הראשון של העלילה על השחקן לקחת חלק בפלישה לנורמנדי ולכבוש כמה בונקרים. בשלבים לאחר מכן מספרים על מבצע קוברה, המלחמה בכנסייה שבמריני (Marigny) ובשחרור צרפת מהנאצים. במהלך העלילה נחטף חברו של דניאל ליחידה, רוברט זוסמן, שגם הוא יהודי, למחנה עבודה. דניאל מחליט לא לחזור לארצות הברית לפני שהוא מציל את זוסמן. בסופו של דבר, חברי היחידה של דניאל מוצאים את זוסמן במצב בריאותי קשה, בדיוק כאשר קצין נאצי עומד לחסל אותו. הם הורגים את הקצין ומחלצים את זוסמן. לאחר 8 שבועות דניאל חוזר לארצות הברית כגיבור מלחמה, מבקר את זוסמן ומעודד אותו. כשדניאל חוזר לביתו הוא מניח את המדליה שקיבל על הקבר של אחיו הגדול פול ואומר לו שרק בזכותו הוא שרד את המלחמה הזאת.

## משחקיות
בדומה לקודמיו, Call of Duty: WWII הוא משחק יריות בגוף ראשון, אך הוא אינו כולל את מערכת התנועה והנשק העתידני שהיו קיימים בשלושת משחקי Call of Duty הקודמים לו, שכללו גם קפיצה כפולה וטיפוס על הקיר. המשחק חוזר על מערכת התנועה המקורית של סדרת המשחקים, מה שמחזיר אותו לסגנון משחק שנקרא "הליכה על הקרקע".

### קמפיין
מלחמת העולם השנייה היא הכותרת הראשונה מאז המשחק המקורי ו־Call of Duty: World at War שלא כוללת אפשרות לרפא את הבריאות בקמפיין. במקום זאת, השחקנים חייבים למצוא ערכות עזרה ראשונה מפוזרות, או להסתמך על הצוות הרפואי שלהם שיספק להם ערכות עזרה ראשונה. חברים אחרים בצוות יכולים לספק תחמושת, רימונים, שיגור ירי ארטילרי או איתור אויבים ולחשוף את מיקומם בצורת "צלליות". בחלקים מסוימים של המשחק ניתן ללכוד את חיילי האויב בקמפיין, ולגרור את הפצועים למקום מבטחים. בחלקים מסוימים של הקמפיין, השחקנים יוכלו לשלוט על כלי רכב, טנקים ומטוסים.

### רב משתתפים ("Multiplayer")
המולטיפלייר עוסק בקרבות מלחמת העולם השנייה בצורה יותר מורחבת.

## קישורים חיצוניים

* 
* 
*Call of Duty: World War 2 מתורגם בבלוג הגיימינג סטארגיימס

קטגוריה:Call of Duty
קטגוריה:משחקי וידאו משנת 2017
קטגוריה:משחקי יריות ממוחשבים (גוף ראשון)
קטגוריה:משחקי וידאו שפותחו בארצות הברית
אלוויס פיירבירד

**אלוויס פיירבירד**  (באנגלית: **Alvis Firebird**) היא מכונית סלון בעלת 4 דלתות, אשר יוצרה על ידי חברת **Alvis Car and Engineering Company** הבריטית בין השנים 1935–1936.

## אלוויס פיירבירד
דגמי "אלוויס פיירבירד" יוצרו במספר תצורות נוספות של 2 ו-4 דלתות.

סך הכול יוצרו 449 יחידות.

## תצורות "אלוויס פיירבירד"
* 4 דלתות - סלון
* 4 דלתות - קבריולה
* 2 דלתות - קבריולה
* 2 דלתות - קופה

## תמונות

קובץ:Alvis - Flickr - exfordy.jpg | אלוויס פיירבירד, 2 דלתות, קבריולט
קובץ:1935 Alvis Firebird 9188474182.jpg | אלוויס פיירבירד, שנת 1935, 4 דלתות, סלון
קובץ:Alvis Firebird (1935).jpg | אלוויס פיירבירד, שנת 1935
קובץ:1936 Alvis Firebird Tourer.JPG | אלוויס פיירבירד, שנת 1936


## ראו גם
* אלוויס TE 21
* אלוויס TF 21

## קישורים חיצוניים

## הערות שוליים

קטגוריה:דגמי מכוניות שהושקו ב-1935
קטגוריה:מכוניות בריטיות
קטגוריה:מכוניות סלון
קטגוריה:מכוניות קבריולה
פיירבירד
לי א-רן

**לי א-רן** (בקוריאנית: 이애란; נולדה ב-1964) היא פעילה למען חינוך והשכלה ממוצא צפון-קוריאני. בשנת 2010 קיבלה לי את אות האומץ הנשי הבינלאומי.

## ביוגרפיה
לאחר שהסבים שלה ערקו לדרום קוריאה, היא ומשפחתה נשלחו בקוריאה הצפונית למחנה עבודה, שם הייתה כלואה במשך שמונה שנים. בשנת 1997, היא ברחה לדרום קוריאה לאחר שקרוב משפחה אמריקאי פרסם ספר זכרונות, וטען כי אביה של לי היה מעורב בניסיונות להפיל את המשטר. היא ברחה עם הוריה, קרובי משפחה נוספים ובנה, שהיה אז בן ארבעה חודשים. בעלה לא הצטרף אליהם. המשפחה ברחה דרך סין ווייטנאם והגיעה לדרום קוריאה. בשנים הראשונות בדרום קוריאה עבדה בעבודות מזדמנות עד שיכלה לממן לעצמה לימודים.

ב-2005 לי יסדה תוכנית מלגות בינלאומית שמעניקה מלגות לסטודנטים מקוריאה הצפונית ללמוד אנגלית. ב-2008, היא הייתה לעריקה הראשונה מקוריאה הצפונית שהתמודדה על מושב באספה הלאומית. ב-2009, לי סיימה את לימודי הדוקטורט בנושא תזונה באוניברסיטת איווה לנשים (Ewha Womans University) בסיאול. היא העריקה הראשונה בעלת תואר דוקטור מקוריאה הצפונית. באותה השנה, היא ייסדה ארגון ללא מטרת רווח, Hana Defector Women's Organization שתומך בנשים מקוריאה הצפונית החיות בדרום קוריאה ומסייע להן בהכשרה מקצועית, טיפול בילדים, רכישת השכלה ומיצוי זכויות.

מאז משנת 2012 היא מנהלת מכון אוכל מסורתי צפון קוריאני, המעניק הכשרה מקצועית לעריקים מקוריאה הצפונית ומנסה לקרב את צפון ודרום קוריאה דרך תרבות המזון של פיונגיאנג. המכון גם מנהל מסעדה בה עובדות נשים מקוריאה הצפונית. באותה השנה, לי הובילה שביתת רעב בת 18 ימים מול השגרירות הסינית, כמחאה על החזרת פליטים מסין לקוריאה הצפונית.

## קישורים חיצוניים

## הערות שוליים

קטגוריה:פעילות חברתיות
קטגוריה:נשים יזמות
קטגוריה:זוכות אות האומץ הנשי הבין-לאומי
קטגוריה:נשים צפון קוריאניות
קטגוריה:ילידות 1964
יוסי (פיל)

**יוסי הפיל** (נולד ב-11 באוגוסט 1974) הוא פיל סוואנה אפריקני שחי בגן החיות הספארי ברמת גן, ישראל. הפיל הוא אחד הפילים הגדולים ביותר בשבי ובעל מספר הצאצאים מהגדולים בעולם (32 במספר) הפזורים במספר גני חיות ברחבי העולם, רובם בבריטניה.

## חייו
יוסי נולד ב-11 באוגוסט 1974 בספארי ברמת גן לפילה בהטי ילידת 1961 ולטימבו שנפטר בצעירותו של יוסי. יוסי הוא הפיל הראשון שנולד בספארי, מאז 2006 הוא הפיל הגדול ביותר בעולם בגני חיות - הוא מתנשא לגובה של 3.8 מטרים ומשקלו מוערך בכ-8 טון.

במהלך השנים נולדו ליוסי כ-32 צאצאים ממספר נקבות שונות, מה שהופך את יוסי לפיל עם מספר הצאצאים הגדול ביותר לפיל בגני חיות בעולם.

ב-2 באפריל 2007 פצח בשעטה פתאומית לעבר הפילה עטרי ותקף אותה באלימות. כל הפילים היו באותה שעה בחצר, כשיוסי מסיבה לא ברורה, תקף ונגח בעטרי, עד שהשניים הגיעו לחומת החצר ושם הוא מעך את עטרי בחוזקה. כשהבחינו המטפלים באירוע, ניסו להכניס את כל הפילים אל תאי הלינה הסמוכים לחצר, אך גם הרעש שנגרם מפתיחת התאים לא הצליח להסב את תשומת לבו של יוסי, שמחץ את עטרי חסרת האונים. בחצר נכחו באותה שעה חמש נקבות ושני זכרים צעירים שצפו במתרחש. למבקרים לא נשקפה סכנה בעת האירוע מאחר שקיימת הפרדה בין אזורי הביקור לאזור מחיית הפילים. לדברי המטפלים, בתוך כמה דקות האירוע הסתיים במותה של עטרי.

לאחר המקרה, הוחלט להפריד את יוסי לחצר נפרדת מחצר הנקבות ונבנתה מחיצה בטיחותית בחצר שמאפשרת ליוסי לראות את הנקבות, וכך הנקבות מוחזקות בבטחה. בטבע, פילים זכרים לא נמצאים יחד עם עדר הנקבות, ונחשבים כיחידאים (סוליטריים). הם נפגשים איתן רק לצורך הזדווגות בתקופת הייחום, וכך גם בהרבה גני חיות אחרים בעולם הזכר נמצא בחצר נפרדת מהנקבות וישנה מחיצה רק לצורך הזדווגות מאחר שפילים זכרים בתקופת הייחום יכולים להיות מאוד אלימים.

כיום (2026) יוסי מופרד בחצר נפרדת לצד אמו בהטי ונקבה בוגרת נוספת בשם אביבה.

## ראו גם
* גבי (פיל)
* האטי (פיל)
* סאטאו (פיל)
* דניסה (ג'ירפה)

## קישורים חיצוניים
*  תמונה של יוסי, בפליקר

## הערות שוליים

קטגוריה:פילים מפורסמים
קטגוריה:הספארי ברמת גן
קטגוריה:ישראל: בעלי חיים מפורסמים
אברהם בן-שבת

הרב **אברהם בן-שבת** (1842, ה'תר"ב – 29 בדצמבר 1916, ד' בטבת ה'תרע"ז) היה סוחר, מתורגמן ומחבר ספרים יהודי-מרוקאי, מנהיג הקהילה היהודית באספי שבמרוקו, ובסוף ימיו איש ציבור בחיפה.

## ביוגרפיה
נולד באסואירה שבמרוקו לרב יעקב בן-שבת, שהיה מקובל ומחבר הספרים "רוח יעקב" ו"יגל יעקב", בן למשפחת רבנים מקומית.

רוב שנות חייו התגורר באספי, ושימש שם כמתורגמן ראשי של קונסוליה אירופית במשך 15 שנים.

מקורבו, הסולטאן סידי מוחמד, מינה אותו למנהיג ומושל הקהילה היהודית בעיר, והשפעתו על הציבור שם הייתה רבה. בתפקיד זה הרבה לפעול לטובת הקהילה היהודית.

במשך שנים רבות שימש כגבאי קופת רבי מאיר בעל הנס באספי, ואירח בביתו שד"רים רבים שבאו מארץ ישראל. כן עמד בקשר מכתבים עם רבני טבריה.

בזמנו הפנוי למד תורה, ונודע כלמדן חריף. לפרנסתו עסק במסחר, ובית המסחר שלו היה מפורסם גם באירופה, ובאנגליה בפרט, שם ביקר לעיתים קרובות.

בשנת 1893 (ה'תרנ"ג) עזב את עיסוקיו באספי ועלה לארץ ישראל. עם הגיעו ארצה השתכן בחיפה, שם פעל למען הציבור, ונמנה עם מניחי היסוד לקהילה יהודית מאוחדת בעיר.

חיבר מספר ספרים, בהם פירושים על התורה, גימטריאות, מדרשים, שירים ופרפראות, אולם נשארו בכתב יד בידי בניו.

בנו היה שמואל בן-שבת.

## קישורים חיצוניים
* 

קטגוריה:רבנים מרוקאים
קטגוריה:מתורגמנים
קטגוריה:מחברי ספרי דרוש
קטגוריה:חיפה: רבנים
קטגוריה:אנשי העלייה הראשונה
קטגוריה:אספי: רבנים
קטגוריה:ארץ-ישראלים שנולדו ב-1842
קטגוריה:ארץ-ישראלים שנפטרו ב-1916
TX4

**TX4** היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 2007–2017, ובמקביל על ידי חברת המכוניות הסינית "Geely (officially Zhejiang Geely Holding Group Co., Ltd)" החל מ-2008.

## ארצות ייצור TX4
* הממלכה המאוחדת
* סין

## דגמי TX4 בסין
* 2.4 MT  (מחיר הדגם בסין 208,000 יואן סיני (CNY))
* 2.5TD MT (מחיר הדגם בסין 218,000 יואן סיני (CNY)) 
* 2.5TD AT (מחיר הדגם בסין 228,000 יואן סיני (CNY))

## תמונות

קובץ:SHB786K - London Cab TX4 in Singapore, SMRT owned rear view.jpg | דגם TX4
קובץ:" 12 - ITALY - Austin TAXI VM Motori 02.JPG | דגם TX4
קובץ:Taxi in front of Finsbury Town Hall - Borough of Islington - London - August 11th 2014.jpg| דגם TX4 (צולם בלונדון)
קובץ:London, England (4238238556).jpg | דגם TX4 (צולם בלונדון)
קובץ:  LTI TX4 taxicab,London (21828163991).jpg| דגם TX4  (צולם בלונדון)
קובץ:London Taxi TX4 13LCABS rear view.jpg | דגם TX4 (צולם בלונדון)
קובץ:Bakutaxi.jpg | דגם TX4
קובץ:16-11-16-Glasgow street scene-RR2 7280.jpg | דגם TX4


## ראו גם
* מונית
* אוסטין FX3
* אוסטין FX4
* LTI TX1
* LTI TXII

## לקריאה נוספת
* דגם TX4 (motoring.com.au/geely-tx4-london-taxi-2014)

## קישורים חיצוניים

* 
* דגם TX4 (6:52 דקות), באתר יוטיוב
* דגם TX4 (2:42 דקות), באתר יוטיוב

## הערות שוליים

קטגוריה:מוניות
קטגוריה:דגמי מכוניות שהושקו ב-2007
קטגוריה:מכוניות בריטיות
קטגוריה:לונדון: מוניות
קטגוריה:מכוניות רטרו
מולון לאבה

**מוֹלוֹן לאבֶּה** (ביוונית **Μολὼν λαβέ**, מבוטא **מולון לאבֶה** ביוונית מודרנית, בתרגום **בוא וקח**) – ביטוי שמיוחס למלך ספרטה לאונידס הראשון. הביטוי שימש כמוטו של הארמייה היוונית ה-1 ושל הפיקוד המרכזי של הכוחות המיוחדים בצבא ארצות הברית. הביטוי מהווה דוגמה לשפה לאקונית צבאית. לפי ההיסטוריון היווני פלוטרכוס, הביטוי נאמר בנסיבות הבאות: בזמן פלישת קסרקסס מלך פרס ליוון.  קסרקסס שלח שליח למלך ספרטה עם הדרישה: "תניח את הנשק". לאונידס ענה בצורה לאקונית: "בוא קח".

בתקופה המודרנית הביטוי באנגלית "Come and take it"  היה בשימוש בזמן המהפכה הטקסנית.

## קישורים חיצוניים

## הערות שוליים

קטגוריה:ביטויים ביוונית
קטגוריה:קריאת קרב
יצחק שנדר

**יצחק שנדר** (1925 - 23 במאי 2016) היה מראשוני אבן יהודה, ממקימי אל על ומנכ"ל אל על בתחילת שנות ה-80.

## ביוגרפיה
שנדר נולד לזוג חלוצים שהתגוררו בזכרון יעקב. בעת הקמת אבן יהודה, שנקראה בתחילת דרכה "יהודיה", הם רכשו מגרש במקום ועלו אליה בין ראשוני המתיישבים. בהזמנת דודים מבוסטון הם היגרו לארצות הברית באופן זמני, תוך שהשכירו את הבית באבן יהודה. שנדר היה פעיל בתנועת הבונים ובהגיעו לגיל גיוס התנדב לחיל האוויר המלכותי באנגליה. לאחר המלחמה הגיע לקראת סוף 1947 לביקור אצל ההורים בארצות הברית, ובפרוץ מלחמת העצמאות היה מראשוני מח"ל. לאחר מלחמת העצמאות עבד בקליטת אנשי מח"ל בישראל ובשנת 1950 הצטרף לאל על בה הקים בשנות ה-50 את מחלקת ההדרכה, במטרה להעביר את החברה להעסקת עובדים ישראליים. בשנת 1954 יצא בראש משלחת אל על לכנס תעופה בברצלונה. בראשית 1957 היה חבר ועדת החקירה שחקרה את השריפה במחסני החברה בנמל התעופה בלוד. לאחר מכן היה סגן ראש אגף למבצעים, סמנכ"ל ארקיע, ומנהל מכירות בארצות הברית. במרץ 1968 מונה לראש רשות כח אדם, ובעקבות שינוי מבני בתחילת 1970 היה לראש אגף כח אדם. בנוסף היה מנהל חברת השיווק פוריין טורס.

בשנת 1977 הוא מונה למנכ"ל המקים של חברת הבת אל על שירותי שכר בע"מ. עם התפטרות רפי הר-לב מתפקיד מנכ"ל אל על, מונה שנדר לתפקיד מנכ"ל אל על בפועל. בנובמבר 1980 התמנה למנכ"ל קבוע. כמנכ"ל הוא התמודד עם הקשיים הכלכליים של החברה וקידם לה תוכנית הבראה. בסוף שנת 1982 פרש מחברת אל על.

באוקטובר 1984 התמנה למנכ"ל חברת קפיטול אייר.

נפטר ב-23 ביוני 2016, והובא למנוחות בבית העלמין באבן יהודה .

## קישורים חיצוניים
* 

## הערות שוליים

קטגוריה:מנכ"לי אל על

קטגוריה:ישראלים שנולדו ב-1925
קטגוריה:ישראלים שנפטרו ב-2016
קטגוריה:אישים הקבורים באבן יהודה
קוגלמוגל (רפובליקה)

**הרפובליקה של קוגלמוגל** (גרמנית: Kugelmugel) היא מדינה לכאורה הממוקמת בפארק פראטר בווינה, אוסטריה.
## היסטוריה
הרפובליקה הכריזה על עצמאותה בשנת 1976, לאחר מחלוקת של האמן אדווין ליפבורגר עם הרשויות האוסטריות על היתרי בנייה לבית כדורי שהקים ב-1971 בקצלסדורף שבאוסטריה תחתית. ב-1979 נעצר ליפבורגר ונשלח לכלא למשך עשרה שבועות.

ביוני 1982 הועבר הבית לפארק פראטר בווינה והוקף בגדרות תיל. כתובתו של הבית, הכתובת היחידה ברפובליקה, "Antifaschismusplatz 2" (כיכר אנטי-פשיזם מס' 2), הוכרה רשמית על ידי עיריית וינה.

ליפבורגר נפטר בינואר 2015. האוכלוסייה הרשמית ברפובליקה כוללת מעל 650 אזרחים שאינם תושבים. כיום מנוהלת הרפובליקה על ידי עיריית וינה ומשמשת כאתר תיירות.

## קישורים חיצוניים

*   בארכיון האינטרנט
* 
* קוגלמוגל, באתר guidol

קטגוריה:מדינות לכאורה
קטגוריה:וינה: מבנים
גזענות בקוריאה הדרומית

**גזענות בקוריאה הדרומית** הוכרה על ידי חוקרים והאו"ם כבעיה חברתית נפוצה.

העלייה בכמות המהגרים לדרום קוריאה מאז שנות ה-2000, הביאה לתפוצה רחבה של ביטויי גזענות, כמו גם ביקורת על ביטויים אלה. העיתונות לעיתים קרובות מדווחת על אפליה נגד מהגרים, ומבקרת אותה (בייחוד כלפי יפנים, סינים, פליטים מקוריאה הצפונית ומדינות אסייתיות אחרות). כתבות רבות פורסמו בעיתונות הדרום-קוריאנית על נושאים כמו הלנת שכר, תשלום מתחת לשכר המינימום, תנאי עבודה מסוכנים והתעללות פיזית במהגרים.

בסקר הערכים הבינלאומי שנערך בין השנים 2010-2014, 44.2% מתושבי קוריאה הדרומית דיווחו כי לא היו רוצים מהגר בתור שכן שלהם. העמדות הגזעניות נפוצות לרוב כלפי מהגרים ממדינות אסיה ואפריקה, ופחות כלפי מהגרים אירופאים ולבנים מצפון אמריקה (מהגרים אלו מתוארים לעיתים כמקבלים דווקא "יחס עודף").
 גילויי גזענות דומים התגלו כלפי ילדים להורים מגזעים שונים, קוריאנים סינים ומהגרים מצפון קוריאה.

החל משנות ה-2000 השתנתה החקיקה בחלקה, ובין השאר נחקקו חוק תעסוקת עובדים זרים (2004) וחוק תמיכה במשפחות רב-תרבותיות (2008); חקיקה זו שיפרה את מצבם של מהגרים, והיא עוזרת להגן על זכויות האדם והעבודה שלהם ביעילות רבה יותר. בשנת 2011, צבא קוריאה הדרומית הסיר תקנה המונעת גיוס מגברים ממוצא גזעי מעורב, ושינה את שבועת הגיוס כך שלא תייחס טוהר גזע (*minjok*) לאזרחות. בדומה לכך, מושגים הקשורים לטוהר הגזע הדרום קוריאני (minjok) הוצאו מתוכניות הלימודים בבתי הספר. שינויים אלה יוחסו בחלקם ללחץ בינלאומי. לדוגמה, חשש שהעלתה "ועדת האו"ם בדבר ביעור אפליה גזעית", אשר ציינה כי בדרום קוריאה יש הלכי רוח המעודדים חשיבה ממוקדת גזע, שעל פי הוועדה "יכולים להוות מכשול למימוש של שוויון וכבוד כלפי זרים וכלפי אנשים השייכים לגזעים ותרבויות שונות".

נכון ל-2016, בדרום קוריאה עדיין חסר חוק נגד אפליה אשר הומלץ על ידי ועדת האו"ם לזכויות אדם ב-2015. דווח כי העברת החוק התעכבה בשל "חוסר הסכמה ציבורית". כתוצאה מכך, ישנה תופעה שכיחה של מהגרים אשר מסורבים שירות בבתי עסק ומוניות.

## לקריאה נוספת
* 
* 
* 
* Watson, I. (2010), Multiculturalism in South Korea: A Critical Assessment. Journal of Contemporary Asia, Page 337-346.

## הערות שוליים

קטגוריה:גזענות
קטגוריה:קוריאה הדרומית: תרבות
דודג' WC54

**דודג' WC54** ב-אנגלית: **Dodge WC54**) היא משאית קלה בתצורת אמבולנס צבאי, בעל הנעה כפולה 4x4, אשר יוצר על ידי חטיבת דודג' בקונצרן המכוניות האמריקאי קרייזלר בין השנים 1942–1945.

דגם "דודג' WC54" היה חלק מסדרת "Dodge WC series". בין השנים 1942-1945 יוצרו 255,173 יחידות מסדרת "WC-series T214", מתוכם 26,000 אמבולנסים.

דגמי "דודג' WC54" השתתפו במלחמת העולם השנייה ובמלחמת קוריאה.

מספרו הקטלוגי (List of U.S. military vehicles by supply catalog designation) של דגם "דודג' WC54", במשרד המלחמה האמריקאי, בתקופת מלחמת העולם השנייה היה "G502".

## מאפיינים
* צוות מתפעל - 2 (נהג + חובש)
* אלונקות - 4
* אפשרות: במקום 4 פצועים במצב שכיבה: 6 פצועים בישיבה

## מדינות שרכשו "דודג' WC54"

## תמונות

קובץ:Old military ambulance in the Rondy parade.jpg | דודג' WC54
קובץ:Dodge WC54 Field Ambulance (1943) (owner Glen Rummery) pic4.JPG | דודג' WC54, שנת 1943
קובץ:Dodge Ambulance (7527783006).jpg | דודג' WC54
קובץ:HAFm Dodge WC 54 7061.JPG | דודג' WC54
קובץ:20100814 villers06.jpg | דודג' WC54
קובץ:Dodge WC-54 at Crash 40-45 museum during the Red Ball Express event 3.jpg | דודג' WC54
קובץ:Dodge T214 (or WC54) Ambulance inside pic1.JPG | דודג' WC54
קובץ:Dodge WC-54.jpg | דודג' WC54
קובץ: Dodge-WC54-ambulance-5.jpg | דודג' WC54
קובץ:Dodge-WC54-ambulance-2.jpg | דודג' WC54
קובץ:Dodge-WC54-ambulance-4.jpg | דודג' WC54
קובץ:Dodge-WC54-ambulance-3.jpg | דודג' WC54


## ראו גם
* דודג'
* קרייזלר
* אמבולנס
* דודג' פאוור וואגון

## לקריאה נוספת
* אמבולנס דודג' WC54  (dodgewc54.com)
* אמבולנס דודג' WC54 - תמונות  (heelsofvictory)

## קישורים חיצוניים

* דגם דודג' WC54 (0:30), יו-טיוב
* דגם דודג' WC54 (2:41 דקות), יו-טיוב
* דגם אמבולנס דודג' WC54 (1:33 דקות), יו-טיוב

## הערות שוליים

קטגוריה:דגמי מכוניות שהושקו ב-1942
קטגוריה:אמבולנסים
קטגוריה:משאיות
קטגוריה:כלי רכב אמריקאיים
WC54
קטגוריה:רכבי שטח ופנאי גדולים
קטגוריה:כלי רכב צבאיים
קטגוריה:ארצות הברית: רפואה צבאית
קטגוריה:כלי רכב צבאיים אמריקאיים
קאנג פן-סוק

**קאנג פן-סוק ** (21 באפריל 1892 – 31 ביולי 1932) הייתה אמו של מנהיג קוריאה הצפונית קים איל-סונג, וסבתא רבתא של המנהיג הנוכחי של צפון קוריאה, קים ג'ונג-און. היא הייתה אקטיביסטית בפעילותה לעצמאות קוריאה ופוליטיקאית קומוניסטית. יום הזיכרון שלה נערך ב-21 באפריל בצפון קוריאה, כאשר טקס הנחת זר מתקיים באתר המהפכה "שילגול", במקום בו הייתה בעבר העיירה "שילגול - רי" וכיום מחוז של פיונגיאנג.

בקוריאה הצפונית, קאנג פן-סוק מכונה "אם האומה" או "האמא של קוריאה". שני התארים משותפים עם אמו של קים ג'ונג-איל, קים ג'ונג-סוק. עם זאת, החל משנות ה-60 המאוחרות, קאנג פן-סוק הייתה בת משפחת קים הראשונה שזכתה לפולחן אישיות משל עצמה, כדי להשלים את פולחן האישיות של בנה. ב-1967 רודונג סינמום (שופרה של מפלגת הפועלים של קוריאה) שיבח אותה בתור "האמא של כולם". באותה שנה הליגה לנשים דמוקרטיות יזמה קמפיין בשם "למידה מתוך דמותה גברת קאנג פן-סוק". נכתב לכבודה שיר שנקרא "האמא של קוריאה" כמו גם הגיוגרפיה עליה, שנקראת גם כן אמא של קוריאה (1968).

## לקריאה נוספת
* 
* 

## קישורים חיצוניים
* אלבום תמונות של האתר המהפכני בשילגול ב-Naenara
* האתר המהפכני בשילגול (וידאו) ב-Naenara

## הערות שוליים

קטגוריה:נשים צפון קוריאניות
קטגוריה:ילידות 1892
קטגוריה:נפטרות ב-1932
Re-Invention World Tour

**Re-Invention World Tour** הוא סיבוב ההופעות השישי של הזמרת מדונה שנועד לקדם את אלבומה, *[[American Life]]*. במהלך סיבוב ההופעות הופיעה הזמרת באמריקה הצפונית ואירופה. מדונה קיבלה השראה לסיבוב ההופעות אחרי שהשתתפה במיצג אומנות בשם "X-STaTIC PRO = CeSS", בבימויו של הצלם סטיבן קליין. היא שילבה תמונות מהמיצג במהלך ההופעות. במהלך החזרות להופעה מדונה עשתה חזרה על שירים רבים אך בסופו של דבר רק 24 מהם מצאו את עצמם ברשימה הסופית.

ההופעה חולקה ל-5 חלקים: צרפתית, תקופת הבארוק בצרפת ומארי אנטואנט, צבא, קרקס קברט, אקוסטית וסקוטית שבטית. קטע הפתיחה של המופע כלל ריקודים כלליים, הקטע הצבאי כלל הופעות אשר הושפעו מנושא הצבא והלחימה, החלק של הקרקס הציג מופעי קרקס קלילים ואילו החלק האקוסטי כלל הופעות יותר ערמומיות ובוטות ובחלק האחרון של המופע מדונה ורקדניה רקדו בריקודים אנרגטיים. התלבושות עוצבו על ידי אריאן פיליפס והן מבוססות על הרעיון של ההמצאה מחדש כשם המופע. המופע זכה לביקורות חיוביות על ידי המבקרים אך הזמר אלטון ג'ון מתח ביקורת על מדונה בכך שהשתמשה בליפ סינק (שירה עם השפתיים בלבד), אך הצוות של מדונה הכחיש את הטענות וג'ון התנצל לאחר מכן.

סיבוב ההופעות זכה להצלחה מסחרית. כל הכרטיסים נמכרו עם הכרזתה של מדונה על סיבוב ההופעות ובהמשך נוספו תאריכים נוספים. סיבוב ההופעות הפך לסיבוב ההופעות המרוויח ביותר של 2004 עם רווח של 125 מיליון דולר מ-56 הופעות בלבד. כמות הכרטיסים שנמכרה עומדת על 896,787 מכל ה-56 יעדים. הוא זכה בפרס "הטור הטוב ביותר" - מטעם טקס פרסי בילבורד בשנת 2004. למופע יצא גם DVD עם סרט תיעודי הנקרא "אני הולכת לספר לכם סוד".

## רשימת השירים
[ממוזער|234x234 פיקסלים|מדונה מופיעה עם "[Frozen" באחת מהופעותיה שנכללו בסיבוב ההופעות]]
[ממוזער|269x269 פיקסלים|מדונה מופיעה עם "[Hanky Panky"]]
ממוזער|מדונה שרה את השיר American Life במהלך סיבוב ההופעות.

# "The Beast Within"
# "Vogue"
# "Nobody Knows Me"
# "Frozen"
# "American Life"
# "Express Yourself"
# "Burning Up"
# "Material Girl"
# "Hollywood" (רמיקס)
# "Hanky Panky"
# "Deeper and Deeper"
# "Die Another Day"
# "Lament"
# "Bedtime Story" (מיקס)
# "Nothing Fails"
# "Don't Tell Me"
# "Like a Prayer"
# "Mother and Father"
# "Imagine"
# "Susan McLeod"
# "Into the Groove"
# "Papa Don't Preach"
# "Crazy for You"
# "Music"
# "Holiday"

## תאריכי הופעות

## קישורים חיצוניים

* Re-Invention Tour - Madonna's 2004 world tour, באתר מאד-אייז, 2004

## הערות שוליים

קטגוריה:סיבובי הופעות מ-2004
קטגוריה:סיבובי הופעות של מדונה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:תיאורים תרבותיים של מארי אנטואנט
גן גורו

[ממוזער|גור [קנגורו אדום בגן.|250x250 פיקסלים]]
**גן גורו** הוא גן חיות בישראל בתמה אוסטרלית. הגן נמצא בסמוך לקיבוץ ניר דוד. הגן מאופיין בהצגת מינים מהפאונה האוסטרלית ובעיקר מיני כיסאים, עופות אוסטרליים וזוחלים.

לגן רישיון תפעול מרשות שמורות הטבע האוסטרלית והוא חבר בארגון גני החיות הישראלי, האיגוד העולמי של גני החיות והאקווריומים והאיגוד האירופאי של גני החיות והאקווריומים. הגן הוא בין גני החיות הבודדים שעמדו בתקנות אוסטרליה לגבי העברת בעלי חיים אנדמיים מהיבשת.

## היסטוריה
בראשית שנות ה-90 הוחלט בקיבוץ ניר דוד להקים אטרקציה תיירותית בקרבת גן השלושה. רעיונות רבים עלו ונפלו עד שהוחלט להקים גן חיות ייחודי. לאחר התלבטויות רבות הוחלט להקים גן בעל מאפיינים אוסטרליים.

ממשלת אוסטרליה חוקקה חוקים מוסדרים מאוד לגבי העברת בעלי חיים אנדמיים לאוסטרליה מחוץ ליבשת. יהודה גת, מייסד הגן, יצר קשרים עם רשות שמורות הטבע האוסטרלית, עם שגריר אוסטרליה בישראל ועם גני חיות באוסטרליה. הגן נחנך ב-29 ביולי 1996 במעמד שגריר אוסטרליה בישראל.

ב-20 במאי 2020 אירעה באתר שרפה, שהעלתה באש את מבנה העץ שהיה חנות המזכרות של הגן.

החל מראש השנה 2017, נפתחה לקהל הרחב אטרקציה חדשה בגן במבוך הצמחייה, "גן גו-יורה" ובה דינוזאורים מכניים.

## תצוגות בגן

### חצר הקנגורו
במתחם זה חיים שני מיני קנגורו: אפור מזרחי ואדום. המתחם פתוח לכניסת מבקרים בו ניתן ללטף ולהאכיל את הקנגורו במזון שקונים במקום.

### מתחם הקואלות
נכון לשנת 2025, בגן גורו אין קואלות.

בין החוקים שממשלת אוסטרליה חוקקה לגבי העברת בעלי החיים האנדמיים ליבשת, היא החמירה מאוד את התנאים לקבלת קואלות. ובעקבות זאת, ישנם רק כמה גני חיות בודדים בעולם המחזיקים קואלות וביניהם גם גן גורו. לבסוף, לאחר מספר שנים של ניסיונות הובאו לגן ארבע קואלות, המתחם הוקם בשנת 2002, לזכרם של ארבעת הרוגי המשלחת האוסטרלית באסון גשר המכבייה. בפברואר 2018- נפטר בשיבה טובה הקואלה האחרון בגן גורו, והוא הקואלה השני הכי מבוגר בעולם שתועד.
ממוזער|מבקרים בגן גורו, קיץ 2022

### צפריית הלורים
בצפריית הלורים חיים מספר מיני לורים ובה ניתן לראות את הלורים, להאכיל אותם וליהנות מהחיבור המיוחד של התוכים לבני האדם.

## בעלי החיים בגן
[ממוזער|250x250 פיקסלים|[אמו בגן]]
[ממוזער|249x249 פיקסלים|[קזואר מצוי|קזוארים מצויים בגן]]
### [[יונקים]]

### [[עופות]]

### [[זוחלים]] ו[[דוחיים]]
# פיתון עצים ירוק
# פיתון השטיחים
# כוח ארגוס
# כוח אוסטרלי
# כוח התחרה
# חרדון מזוקן
# רב-חומט
# אילנית אוסטרלית לבנה
# כח זנב קוצני
# שממית מצויצת
# דרקון מים אוסטרלי

### [[דג]]ים
# דג קשת מערבי

### [[פרוקי-רגליים]]
# מקלון אוסטרלי (*Extatosoma tiaratum*)
# סרטן-נהרות כחול (*Procambarus alleni*)

## קישורים חיצוניים

* 
* עמוד הפייסבוק הרשמי של גן גורו

## הערות שוליים

קטגוריה:ישראל: גני חיות
קטגוריה:ניר דוד (תל-עמל)
אליפות העולם בראלי-קרוס עונת 2018

**עונת 2018 באליפות העולם בראלי-קרוס** היא עונת התחרויות החמישית של האליפות. במהלך העונה התקיימו 12 מרוצים בקטגוריית הסופרקאר.

יוהאן כריסטופרסון, שזכה באליפות בעונה שעברה, שב וזכה בתואר בפעם השנייה ברציפות. במהלך העונה קבע שיא ניצחונות לנהג לעונה כשניצח 11 מתוך 12 המרוצים בעונה.

## רשימת המרוצים

### שינויים בלוח המרוצים
* המרוץ שהתקיים במסלול ההוקנהיימרינג הוצא מסבב האליפות. במקומו צורף לסבב מרוץ שיתקיים באוסטין, טקסס, ארצות הברית.
* המרוץ בבריטניה יתקיים במסלול סילברסטון, במקום ליידן היל, בו נערכו התחרויות בעונות הקודמות.

## קבוצות ונהגים
ממוזער|שמאל|אנדראס בקרוד בראלי קרוס בריטניה

### קטגוריית הסופרקאר

## טבלת האליפות
### אליפות הנהגים

## קישורים חיצוניים

* 

## הערות שוליים

ראל קרוס
קטגוריה:עונות באליפות העולם בראלי-קרוס
השפן הקטן

**השפן הקטן** הוא שיר ילדים עברי ידוע, שנכתב בשנת 1934 על ידי המחנך והפזמונאי בנימין כספי.

## רקע
השיר השפן הקטן נכתב בשנת תרצ"ד (1934) על ידי בנימין כספי בעת שלימד בכיתה א' בבית הספר "אחד העם" במושבה פתח תקווה. בחג פורים עודד כספי את תלמידיו להתחפש לבעלי חיים, וחיבר לכל ילד בית על פי תחפושת בעל החיים שלו.

במקור היה השיר בן שישה בתים, כאשר כל בית הוקדש לבעל חיים אחר: שפן, פרפר, דב, צפרדע, חסידה וקוף. השיר נשלח למלחין עמנואל עמירן שהתמהמה בהלחנתו, ובינתיים קיבל השיר את לחן השיר "אני פורים" שהלחין נחום נרדי. השיר הושר בגני ילדים עבריים בארץ ישראל ונודע בציבור אף שלא הוקלט או שודר ברדיו, ונותר ממנו הבית הראשון בלבד בתוספת לבית השני הקיים בגרסה הנוכחית של השיר. בעיזבונו של עמירן נמצאה גרסתו הכתובה והמלאה של השיר.

השיר הוקלט ב-1956 על ידי הזמרת חנה אהרוני. הוא מושמע כיום בערוצי ילדים בטלוויזיה ובגני ילדים. הפזמונאית לאה לופנפלד כתבה שיר בשם דומה המבוסס על הבית הראשון של השיר.

ב-2023 זכה השיר ללחן חדש ובוצע על ידי טלי גרנות ורמי ליבני באלבומם "לפעמים נדמה לי".

## קישורים חיצוניים

* 
* 
* 

## הערות שוליים

קטגוריה:שירי 1934
קטגוריה:שירי ילדים
קטגוריה:שירים בעברית
קטגוריה:שירים על בעלי חיים
קטגוריה:שפן בתרבות
קטגוריה:שירים שהולחנו על ידי נחום נרדי
הירי בטקסס

במהלך השנים אירעו מקרים רבים של פיגועי ירי בטקסס.

המקרים הידועים ביותר הם:
ג'ורג' הארדוויק

**ג'ורג' פרנסיס מאוטרי הארדוויק** (; 2 בפברואר 1920 - 19 באפריל 2004) היה כדורגלן ומאמן כדורגל אנגלי ששיחק בעמדת המגן השמאלי.

הארדוויק נחשב לאחד מגדולי שחקניה של מידלסברו בכל הזמנים. לזכותו גם 13 הופעות בינלאומיות במדי נבחרת אנגליה, והוא היה לקפטן הנבחרת הראשון בעידן שלאחר מלחמת העולם השנייה. לאחר ששימש מספר שנים כשחקן-מאמן, המשיך לקריירת אימון באנגליה ובהולנד, כולל קדנציה קצרה כמאמן נבחרת הולנד ב-1957.

## קריירה מקצועית
הארדוויק החל את קריירת המשחק בעונת  במדי מידלסברו, ורשם באותה עונה שמונה הופעות ליגה. הארדוויק לא שב לשחק עד לחזרתה של הליגה לפעילות מלאה לאחר מלחמת העולם השנייה, בעונת , אז כבר היה לשחקן הרכב משמעותי וכבש שער ליגה אחד ב-33 הופעות. במשך ארבע וחצי עונות היה הארדוויק לשחקן מפתח בקבוצה, ובסך הכול ערך במדיה 143 הופעות, בהן כבש חמישה שערים.

הארדוויק היה לקפטן הראשון של נבחרת אנגליה בעידן שאחרי מלחמת העולם. הוא עלה עם סרט הקפטן להופעת בכורה בנבחרת במשחקה הראשון לאחר המלחמה, שנערך ב-28 בספטמבר 1946 והסתיים בניצחון 7-2 על  במסגרת אליפות הבית הבריטית. היה זה גם משחקה הראשון אי פעם של אנגליה עם מנג'ר על הקווים, וולטר וינטרבוטום. הארדוויק המשיך ל-13 הופעות במדי אנגליה, כולן כקפטן. הופעתו האחרונה הייתה בניצחון 2-0 על  במסגרת אליפות הבית הבריטית ב-10 באפריל 1948, פחות משנתיים לאחר הופעתו הראשונה, וזאת מכיוון שנאלץ לפרוש ממשחק בינלאומי עקב פציעה בברכו.

במהלכה של עונת , עבר הארדוויק לאולדהאם אתלטיק מהליגה השלישית, שם החל למעשה את קריירת האימון שלו כששימש כמאמן-שחקן. את הישג השיא שלו כמאמן הקבוצה השיג בעונת , שהעלה אותה לליגת המשנה מהמקום הראשון בטבלה, במקביל לשלושים הופעות ליגה כשחקן באותה העונה. עם זאת, הקבוצה לא החזיקה מעמד ונשרה חזרה לליגה השלישית תוך עונה אחת בלבד. הארדוויק נותר בקבוצה עד לסיום עונת , ובסך הכול צבר 190 הופעות ליגה בהן כבש 14 שערים. בסיום העונה פרש ממשחק פעיל בגיל 36 ועזב את אולדהאם לטובת קריירה כמאמן.

בינואר 1957 התמנה לתפקיד מאמן נבחרת הולנד. הוא נותר בתפקידו במשך ארבעה חודשים בלבד, בהם הספיק להוביל את הקבוצה בחמישה משחקים. משחקו הראשון על קווי הנבחרת הסתיים בתבוסת 5-1 ל במשחק ידידות, והוא סיים את תפקידו לאחר ההפסד 3-2 ל במסגרת מוקדמות מונדיאל 1958. בסך הכול מאזנו בנבחרת עמד על ניצחון בודד, תיקו ושלושה הפסדים. הארדוויק נותר בהולנד והתמנה למאמן פ.ס.וו. איינדהובן, אותה הוביל במשך עונה אחת, עונת  למקום העשירי בטבלה.

בנובמבר 1964 התמנה לתפקיד מאמנה הזמני של סנדרלנד מהליגה הבכירה באנגליה. הוא הצליח לייצב את מצבה הרעוע של הקבוצה, עם 12 ניצחונות מתוך 25 משחקי הליגה בהם הוביל את הקבוצה, שסיימה את העונה במקום ה-15 (מתוך 22). את קריירת האימון סיים בגייטסהד מהליגות האזוריות, אותה אימן בין 1966 ל-1970.

הארדוויק הלך לעולמו באפריל 2004, בגיל 84. כשנה לאחר פטירתו, הוצג פסל בדמותו של הארדוויק מחוץ לאצטדיון ריברסייד, אצטדיונה הביתי של מידלסברו.

## קישורים חיצוניים

* פרופיל השחקן באתר EnglandStats

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני מידלסברו
קטגוריה:כדורגלני אולדהאם אתלטיק
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני אולדהאם אתלטיק
קטגוריה:מאמני נבחרת הולנד בכדורגל
קטגוריה:מאמני פ.ס.וו. איינדהובן
קטגוריה:מאמני סנדרלנד
קטגוריה:בריטים שנולדו ב-1920
קטגוריה:אנגלים שנפטרו ב-2004
ניסאן סוואי

**ניסאן סוואי** (באנגלית: **Nissan Sway**) היא מכונית קונספט, 5 דלתות, האצ'בק קומפקטי, אשר הוצגה על ידי חברת הרכב היפנית ניסאן (Nissan Motor Company Ltd) בשנת 2015.
## "ניסאן סוואי" קונספט
דגם ה-"ניסאן סוואי" הוצג לראשונה בתערוכת המכוניות בז'נבה בשנת 2015.

לא נמסרו פרטים טכניים על מנוע הדגם, ועל תכונות התמסורת.

תאוצת דגם ה-"ניסאן סוואי" בין 0-60 מייל (96.5 ק"מ) היא 8.0 שניות.

## גלריה

קובץ:2015-03-03 Geneva Motor Show 4042.JPG| ניסאן סוואי
קובץ:2015-03-03 Geneva Motor Show 4039.JPG | ניסאן סוואי
קובץ:Nissan Sway - przód (MSP15).JPG | ניסאן סוואי
קובץ:2015-03-03 Geneva Motor Show 4041.JPG | ניסאן סוואי
קובץ:2015-03-03 Geneva Motor Show 4046.JPG | ניסאן סוואי
קובץ:Nissan Sway - wnętrze (MSP15).JPG |  ניסאן סוואי - מבט לתא הנהג
קובץ:2015-03-03 Geneva Motor Show 4047.JPG |  ניסאן סוואי

## ראו גם
* ניסאן טאון-פוד
* ניסאן פיבו

## לקריאה נוספת
* ניסאן סוואי (topspeed)
## קישורים חיצוניים

* ניסאן סוואי, שנת 2018 (1:59 דקות), יו-טיוב
* ניסאן סוואי, שנת 2017 (2:27 דקות), יו-טיוב
* ניסאן סוואי, שנת 2017 (3:02 דקות), יו-טיוב

## הערות שוליים

קטגוריה:מכוניות קונספט
קטגוריה:מכוניות משפחתיות
קטגוריה:דגמי מכוניות שהושקו ב-2015
סוואי
קטגוריה:כלי רכב יפניים